**Documente necesare pentru bursele sociale medicale anuale 2025-2026**

Studenții care solicită bursă socială pe criterii medicale vor depune următoarele documente:

1. **Cerere pentru acordarea burselor sociale medicale** (Anexa 5), vizată de către secretariatul facultăţii;
2. Copie a cărţii de identitate;
3. Certificat medical eliberat de un medic specialist, altul decât medicul de familie în care să se prezinte evoluţia şi tabloul clinic al problemei medicale de care suferă studentul (care a promovat examenul de specialitate în domeniul diagnosticului sau medic primar cu competenţe în domeniul diagnosticului), respectiv Certificat de încadrare în grad de handicap permanent grav sau accentuat. În certificatul medical prezentat de student se va menţiona în mod obligatoriu încadrarea diagnosticului în categoriile studenţii bolnavi de tuberculoză, care se află în evidenţa unităţilor medicale - pe perioada tratamentului tuberculostatic, diabet insulinonecesitant, boli maligne, sindroame de malabsorbţie severe, boală cronică de rinichi în program de dializă, astm bronşic persistent moderat sau sever, epilepsie grand mal, cardiopatii congenitale, hepatită cronică cu fibroză avansată (stadiu F3 sau F4), glaucom, miopie gravă, boli imunologice autoimune forme severe, boli rare, tulburări din spectrul autist, boli hematologice severe care necesită tratament continuu sau spitalizări frecvente, surditate bilaterală, fibroză chistică, cei infectaţi cu virusul HIV sau bolnavi de SIDA, cei cu handicap locomotor şi încadraţi într-un grad de invaliditate.

Certificatul medical eliberat de medicul specialist (tip A5) trebuie vizat/confirmat că diagnosticul se regăsește în lista bolilor pentru care se acordă bursa medicală de către cabinetul medical studențesc aflat în campus.

**.**